**Projekta iesnieguma sagatavošanas, iesniegšanas un vērtēšanas jautājumi**

1. Sadaļā 2.5. Projekta saturiskā saistība ar citiem iesniegtiem/īstenotajiem/īstenošanā esošiem projektiem.

Šajā sadaļā norādām tikai īstenoto projektu (iepriekšējo nodarbināto apmācības), jo pašlaik citus neesam iesnieguši un nerealizējam, vai tā būs pareizi?

Ja, norādām tikai īstenoto projektu, kas jāraksta ailē Papildinātības/demarkācijas apraksts? Vai šo aili atstājam tukšu?

**Atbilde:** Jā, var būt tā, ka šajā sadaļā norādīts tikai viens minētais projekts.

Ailē Papildinātības/demarkācijas apraksts paredzēts norādīt, kā projekti (to darbības un izmaksas) tiek nošķirtas – demarkācija, vai kā projekti papildina viens otru (savstarpējā saistība). Jūsu gadījumā jaunā plānošanas perioda projekts ir kā turpinājums iepriekšējā perioda projekta darbībām un demarkāciju nodrošina atšķirīgi īstenošanas (t.sk. izmaksu attiecināmības) periodi.